ભગવાન રામચંદ્રે આ પ્રયોગ કરીને દર્શાવ્યો છે. ક્ષત્રિયસત્તા એટલે શાસન કરનાર. આ વર્ગ ઉદ્દામ, ઉન્મત્ત થઇ શકે છે. તેવો તે થયો તો લોકોની હાલાકીનો પાર નથી રહેતો. આ સમયે આ સત્તા જ ઉખેડી નાખવી એવું લાગ્યા કરે. રામકાળ પહેલા આવું જ થયું હતું. તેનું વર્ણન ભાગવતમાં પણ આવ્યું છે. પરશુરામના સમયે સહસ્ત્રાર્જુન ઉન્મત્ત થયો હતો. આ ક્ષત્રિય સત્તા અનિર્બદ્ધ અને ભોગપ્રવણ થઇ હતી. તે સમયે પરશુરામે પૃથ્વી જ નિક્ષત્રિય કરી, એકવાર નહીં, એકવીસ વાર ક્ષત્રિય સત્તા જ નષ્ટ કરી નાખી. આનો અર્થ શો? જો બધા ક્ષત્રિયોને પરશુરામે મારી નાખ્યા હતા તો તેમનો વંશ કેમ ચાલ્યો? પરશુરામે ઘરેઘર જઈને બાળકોને માર્યા નથી, પણ જે રણાંગણમાં લડવા આવ્યા તેમને માર્યા છે.